Na temelju članka 93. Zakona o službenicima i namještenicima u lokalnoj i područnoj (regionalnoj) samoupravi (NN br. 86/08 i 61/11) i Planu prijma na stručno osposobljavanje bez zasnivanja radnog odnosa u Jedinstveni upravni odjel Općine Popovac za 2015. godinu, KLASA: 112-03/15-01/01 URBROJ:2100/08-02/14-02, od 01. lipnja 2015. godine, Općinski načelnik Općine Popovac raspisuje

**JAVNI POZIV**

**za prijam polaznika/ce na stručno osposobljavanje za rad bez zasnivanja radnog odnosa u Jedinstveni upravni odjel Općine Popovac u trajanju od 12 mjeseci, s punim radnim vremenom za slijedeća radna mjesta**

**1. Komunalni redar – 3 polaznika/ca**

**Uvjeti:**

- srednja stručna sprema ekonomske ili upravno pravne struke

- dobro znanje rada na računalu

Uvjete za prijavu na ovaj poziv ostvaruju nezaposlene osobe prijavljene u evidenciji nezaposlenih duže od 30 dana do godine dana evidentiranog staža u zvanju za koje su se obrazovale, bez obzira na ukupno evidentiran staž u mirovinskom osiguranju.

Na javni poziv se mogu javiti osobe oba spola.

Osobe koje ispunjavaju tražene uvjete u prijavi na Javni poziv trebaju navesti osobne podatke (ime i prezime, datum i mjesto rođenja, adresu stanovanja, broj telefona, te po mogućnosti e-mail adresu) te priložiti slijedeće priloge:

- životopis,

- dokaz o odgovarajućem stupnju obrazovanja (preslika svjedodžbe srednje škole)

- presliku domovnice,

- presliku osobne iskaznice,

- dokaz o radnom stažu (elektronički zapis ili potvrda o podacima evidentiranim u bazi podataka Hrvatskog zavoda za mirovinsko osiguranje).

Preslike traženih priloga ne moraju biti ovjerene, a odabrane osobe su prije sklapanja ugovora dužne dostaviti na uvid originalne dokumente.

Urednom prijavom smatra se prijava koja sadržava sve podatke i priloge navedene u javnom pozivu. Nepravodobne i neuredne prijave neće se razmatrati niti će podnositelji neurednih prijava biti pozvani na dopunu prijave.

Osobe koje podnesu nepravodobne ili nepotpune prijave ili ne ispunjavaju formalne uvjete javnog poziva ne smatraju se kandidatima prijavljenima na javni poziv, te će o tome biti obaviještene pisanim putem.

Stručno osposobljavanje za rad obavlja se na temelju sklopljenog ugovora o međusobnim pravima i obvezama između odabranih kandidata i Općine Popovac. Osobe na stručnom osposobljavanju imaju pravo na novčanu naknadu koju isplaćuje Hrvatski zavod za zapošljavanje.

Prijave s dokazima o ispunjavanju potrebnih uvjeta podnose se u roku od 8 dana od dana objave Javnog poziva na web stranici Hrvatskog zavoda za zapošljavanje na adresu: **Općina Popovac, V. Nazora 32, 31303 Popovac**, s naznakom „Javni poziv za prijam polaznika/ce na stručno osposobljavanje“.

Javni poziv objavljuje se na web stranicama Hrvatskog zavoda za zapošljavanje i Općine Popovac-www.popovac.hr

 **OPĆINA POPOVAC**